CELEX: 32005D0060
Language: el
Date: 2005-01-20 00:00:00
Title: 2005/60/ΕΚ:#Απόφαση της Επιτροπής, της 20ής Ιανουαρίου 2005, για την τροποποίηση της απόφασης 2003/881/ΕΚ όσον αφορά τους όρους υγειονομικού ελέγχου και πιστοποίησης για τις εισαγωγές μελισσών (Apis mellifera και Bombus spp.) από ορισμένες τρίτες χώρες όσον αφορά τις Ηνωμένες Πολιτείες της Αμερικής [κοινοποιηθείσα υπό τον αριθμό Ε(2004) 5567]Κείμενο που παρουσιάζει ενδιαφέρον για τον ΕΟΧ

28.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/64
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Ιανουαρίου 2005
   για την τροποποίηση της απόφασης 2003/881/ΕΚ όσον αφορά τους όρους υγειονομικού ελέγχου και πιστοποίησης για τις εισαγωγές μελισσών (Apis mellifera και Bombus spp.) από ορισμένες τρίτες χώρες όσον αφορά τις Ηνωμένες Πολιτείες της Αμερικής
   [κοινοποιηθείσα υπό τον αριθμό Ε(2004) 5567]
   (Κείμενο που παρουσιάζει ενδιαφέρον για τον ΕΟΧ)
   (2005/60/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 2 στοιχείο β) και παράγραφος 3 στοιχείο α) και το άρθρο 19 στοιχείο β),
   Εκτιμώντας τα ακόλουθα:
   
               (1)
            
            
               Η απόφαση 2003/881/ΕΚ της Επιτροπής (2) καθορίζει τους όρους υγειονομικού ελέγχου και πιστοποίησης για τις εισαγωγές μελισσών (Apis mellifera και Bombus spp.) από ορισμένες τρίτες χώρες.
            
         
               (2)
            
            
               Ο μικρός κάνθαρος κυψελών (Aethina tumida) και το άκαρι Tropilaelaps (Tropilaelaps spp.) είναι εξωτικά παράσιτα που προσβάλλουν τις κοινές μέλισσες και έχουν εξαπλωθεί σε ορισμένες τρίτες χώρες, με συνέπεια την πρόκληση σοβαρών προβλημάτων στη μελισσοκομία. Για να προληφθεί η εισαγωγή των παρασίτων αυτών στην ΕΕ, η απόφαση 2003/881/ΕΚ θέσπισε προστατευτικά μέτρα όσον αφορά την εισαγωγή ζωντανών μελισσών.
            
         
               (3)
            
            
               Λόγω των χαρακτηριστικών των εν λόγω ασθενειών και της απουσίας κανόνα του Διεθνούς Γραφείου Επιζωοτιών για την υποχρεωτική τους δήλωση, οι απαιτήσεις για την εισαγωγή ζωντανών βασιλισσών μελισσών στην ΕΕ προβλέπουν την υποχρεωτική δήλωση του μικρού κανθάρου κυψελών και του ακάρεως Tropilaelaps σε ολόκληρη την επικράτεια της τρίτης χώρας εξαγωγής. Η αρμόδια αρχή των ΗΠΑ (APHIS — Υπηρεσία επιθεώρησης της υγείας των φυτών και των ζώων) πληροφόρησε τις υπηρεσίες της Επιτροπής ότι αυτό δεν ισχύει σε όλες τις Πολιτείες των ΗΠΑ. Για το λόγο αυτό ζήτησαν από την Επιτροπή να χορηγήσει παρέκκλιση που να επιτρέπει την εξαγωγή ζωντανών βασιλισσών μελισσών από τη Χαβάη, η οποία είναι γεωγραφικά απομονωμένη από όλες τις άλλες Πολιτείες των ΗΠΑ και όπου οι ασθένειες δηλώνονται υποχρεωτικά.
            
         
               (4)
            
            
               Η αρμόδια αρχή των ΗΠΑ διαβίβασε όλες τις απαραίτητες πληροφορίες σχετικά με την υγειονομική κατάσταση των μελισσών στη Χαβάη, υπογραμμίζοντας ότι δεν έχει πραγματοποιηθεί εισαγωγή μελισσών στην επικράτειά τους από το 1985 και διεξάγονται τακτικά προγράμματα επιθεώρησης για τον εντοπισμό ασθενειών των μελισσών, συμπεριλαμβανομένων των μικρών κανθάρων κυψελών (Aethina tumida) και του ακάρεως Tropilaelaps (Tropilaelaps spp.).
            
         
               (5)
            
            
               Λαμβάνοντας υπόψη την ιδιαίτερη γεωγραφική θέση της Χαβάης και την υγειονομική της κατάστασης όσον αφορά τις ασθένειες των μελισσών, πρέπει να δημιουργηθεί μηχανισμός διαίρεσης σε περιφέρειες για τις απομονωμένες περιφέρειες, ο οποίος να προβλέπει τις κατάλληλες παρεκκλίσεις, και σχετική παρέκκλιση πρέπει να χορηγηθεί στη Χαβάη, ώστε να επιτρέπεται η εισαγωγή ζωντανών βασιλισσών κοινών μελισσών και ζωντανών βασιλισσών αγριομελισσών αποκλειστικά από αυτό το τμήμα των ΗΠΑ.
            
         
               (6)
            
            
               Το άρθρο 1 και τα παραρτήματα της απόφασης 2003/881/ΕΚ της Επιτροπής πρέπει να τροποποιηθούν αναλόγως.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2003/881/ΕΚ της Επιτροπής τροποποιείται ως εξής:
   
               1)
            
            
               Το άρθρο 1 αντικαθίσταται από τα ακόλουθα:
               «Άρθρο 1
               1.   Τα κράτη μέλη επιτρέπουν την εισαγωγή μελισσών (Apis mellifera και Bombus spp.) όπως προβλέπεται στην οδηγία 92/65/ΕΟΚ υπό τον όρο ότι πληρούνται οι ακόλουθες απαιτήσεις:
               
                           —
                        
                        
                           προέρχονται από τρίτες χώρες ή τμήματα των χωρών αυτών που αναγράφονται στο μέρος 1 του παραρτήματος ΙΙΙ, και
                        
                     
                           —
                        
                        
                           συνοδεύονται από πιστοποιητικό υγείας που έχει συνταχθεί βάσει του υποδείγματος που παρέχεται στο παράρτημα I και πληρούν τις εγγυήσεις που ορίζονται στο εν λόγω υπόδειγμα, και
                        
                     
                           —
                        
                        
                           τα φορτία περιορίζονται στον ανώτατο αριθμό των 20 εργατριών μελισσών ανά βασίλισσα σε κάθε κυψέλη μιας μόνον βασίλισσας.
                        
                     2.   Τα κράτη μέλη επιτρέπουν την εισαγωγή μελισσών (Apis mellifera και Bombus spp.) που αναφέρονται στην παράγραφο 1 από τρίτη χώρα μόνον εάν η παρουσία της αμερικανικής σηψιγονίας, του μικρού κανθάρου κυψελών (Aethina tumida) και του ακάρεως Tropilaelaps (Tropilaelaps spp.) είναι ασθένειες/παράσιτα υποχρεωτικής δήλωσης σε ολόκληρη την επικράτεια της εν λόγω τρίτης χώρας.
               Κατά παρέκκλιση, επιτρέπονται οι εισαγωγές μελισσών από γεωγραφικά και επιδημιολογικά απομονωμένο τμήμα τρίτης χώρας που αναγράφεται στο μέρος 2 του παραρτήματος ΙΙΙ. Όταν εφαρμόζεται η σχετική παρέκκλιση, οι εισαγωγές μελισσών από άλλα τμήματα της επικράτειας της εν λόγω τρίτης χώρας που δεν αναγράφονται στο μέρος 2 του παραρτήματος III εξαιρούνται αυτομάτως.
               3.   Στον καθορισμένο προορισμό όπου οι κυψέλες θα τεθούν υπό επίσημο έλεγχο, οι βασίλισσες μεταφέρονται σε νέες κυψέλες πριν να εισαχθούν σε τοπικά σμήνη.
               4.   Οι κυψέλες, οι εργάτριες και άλλα υλικά που συνόδευσαν τις βασίλισσες από την τρίτη χώρα καταγωγής αποστέλλονται σε εργαστήριο προς εξέταση για την παρουσία του μικρού κανθάρου κυψελών, των αυγών ή των προνυμφών του και ενδείξεις παρουσίας του ακάρεως Tropilaelaps. Μετά την εργαστηριακή εξέταση, όλα τα υλικά καταστρέφονται.»
            
         
               2)
            
            
               Το παράρτημα Ι αντικαθίσταται από το παράρτημα Ι της παρούσας απόφασης.
            
         
               3)
            
            
               Το παράρτημα ΙΙ της παρούσας απόφασης προστίθεται, μετονομαζόμενο σε παράρτημα III.
            
         Άρθρο 2
   Η παρούσα απόφαση εφαρμόζεται από τις 7 Φεβρουαρίου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Ιανουαρίου 2005.
      
         
            Για την Επιτροπή
         
         Markos KYPRIANOU
         
            Μέλος της Επιτροπής
         
      
   
   
      (1)  ΕΕ L 268 της 14.9.1992, σ. 54· οδηγία όπως τροποποιήθηκε τελευταία από την οδηγία 2004/68/ΕΚ (ΕΕ L 139 της 30.4.2004, σ. 320· όπως διορθώθηκε στην ΕΕ L 226 της 25.6.2004, σ. 128).
   
      (2)  ΕΕ L 328 της 17.12.2003, σ. 26.
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ I
            Υπόδειγμα υγειονομικού πιστοποιητικού για βασίλισσες μέλισσες και βασίλισσες αγριομέλισσες (Apis mellifera και Bombus spp.), καθώς και για τις εργάτριές τους που προορίζονται για εισαγωγή στην Ευρωπαϊκή Κοινότητα
            
               Σημείωση για τον εισαγωγέα: το παρόν πιστοποιητικό χρησιμοποιείται για κτηνιατρικούς σκοπούς μόνον και πρέπει να συνοδεύει το φορτίο έως ότου φθάσει στο συνοριακό σταθμό ελέγχου.
            
            
               
            
               
         
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ ΙΙΙ
            
                        Μέρος 1:
                     
                     
                        Κατάλογος τρίτων χωρών που εγκρίνονται καταρχήν καθώς πληρούν τους βασικούς όρους υγειονομικού ελέγχου για την εξαγωγή βασιλισσών μελισσών στην ΕΚ:
                        
                                    —
                                 
                                 
                                    οι χώρες που αναγράφονται στο παράρτημα II μέρος 1 της απόφασης 79/542/ΕΟΚ του Συμβουλίου (όπως τροποποιήθηκε τελευταία)
                                 
                              
                  
                        Μέρος 2:
                     
                     
                        Περιφέρειες τρίτης χώρας γεωγραφικά και επιδημιολογικά απομονωμένες όσον αφορά την αμερικανική σηψιγονία, το μικρό κάνθαρο κυψελών και το άκαρι Tropilaelaps και οι οποίες πληρούν τις απαιτήσεις υποχρεωτικής δήλωσης αυτών των ασθενειών/παρασίτων, από τις οποίες επιτρέπονται οι εξαγωγές βασιλισσών μελισσών στην ΕΕ:
                        
                                    —
                                 
                                 
                                    η Πολιτεία της Χαβάης (ΗΠΑ).»